Na temelju članka 86. stavka 3. Zakona o prostornom uređenju („Narodne novine“ broj 153/13., 65/17., 114/18., 39/19., 98/19. i 67/23.) i članka 33. stavka 1. točka 19. Statuta Općine Jelenje („Službene novine Općine Jelenje“ broj 59/23.), Općinsko vijeće Općine Jelenje na 20. sjednici održanoj 27. lipnja 2024. godine donijelo je

**ODLUKU O IZMJENI I DOPUNI**

**ODLUKE O IZRADI II. IZMJENA I DOPUNA DETALJNOG PLANA UREĐENJA ZONE POSLOVNE NAMJENE K11  „PODHUM“ („Službene novine Općine Jelenje“ broj 63/23.)**

Članak 1.

Ovom Odlukom izmjenjuje se i dopunjuje Odluka o izradi II. Izmjena i dopuna Detaljnog plana uređenja zone poslovne namjene K11 „Podhum“ donesene na 16. sjednici Općinskog vijeća Općine Jelenje održane 14. studenog 2023.g. i objavljena u „Službenim novinama Općine Jelenje“ broj 63/23. (dalje u tekstu: Odluka).

Članak 2.

Članak 1. stavak 2. Odluke mijenja se i sada glasi:

„Prije donošenja ove Odluke zatraženo je od Upravnog odjela za prostorno uređenje, graditeljstvo i zaštitu okoliša Primorsko-goranske županije sukladno članku 66. stavku 1. Zakona o zaštiti okoliša ("Narodne novine" broj 80/13., 153/13., 78/15., 12/18., 118/18.) mišljenje o potrebi provedbe postupka ocjene odnosno strateške procjene utjecaja na okoliš za II. Izmjene i dopune Detaljnog plana uređenja zone poslovne namjene K11, o kojem zahtjevu je navedeno tijelo donijelo Mišljenje KLASA: 351-01/23-04/58, URBROJ: 2170-03-8/3-23-4 od 24. listopada 2023. kako isti nije potrebno provesti.“

Članak 3.

U članku 4. Odluke briše se druga rečenica.

Članak 4.

U članku 6. Odluke u drugoj alineji briše se tekst „na dijelu k.č. 5292/1 k.o. Podhum“.

Članak 5.

Ova Odluka stupa na snagu danom objave u „Službenim novinama Općine Jelenje“.

|  |  |
| --- | --- |
| KLASA: | **024-04/24-01/3** |
| URBROJ: | **2170-20-03-03/09-24-9** |
| Dražice, | **28. lipnja 2024.** |

PREDSJEDNICA OPĆINSKOG VIJEĆA

OPĆINE JELENJE

Izabela Nemaz